Odense Adresse-Contoirs Efterretninger, 1830-04-19
AVERTISSEMENTS. Efter næsten 12 Aars kjærlighedsfuldt Ægteskab blev det igaar min sørgelige Lod at maatte kundgjøre for Slægt og Venner, at Døden berøvede mig og 3 smaae Sønner den ømmeste og stræbsomste Mand og Fader, Forpagter Christen Andersen. Flere Aars tiltagende Svagelighed lod mig vel vente denne sørgelige Skilsmisse, men den indtraf alt for tidlig, og kun mit Haab til det algode Forsyn og Visheden om en glad Gjenforening formaaer at yde lindrende Trøst i mit ved det bittreste Savn sønderknuste Hjerte. Østrupgaard den 16 April 1830. Johanne Mathie Andersen, fød Hee. 1) Uærlig Slave Peder Bendsen Sørensen, ogsaa kaldet Peder Dick eller Skanderborg. J Juni Maaned 1828 undveeg han fra Rendsborg Fæstning, er 31 Aar, 64 Tommer, høi, smækker af Bygning, har blonde og noget rødladne Haar, samt Bakkenbarter, fregnet Ansigt, krum Næse, blaae Øine, er Jyde af Fødsel, uden Særkjende, med mindre Kagstrygningen har efterladt saadant. Han er en høist farlig Forbryder. Kort efter Undvigelsen var han velklædt, havde end- og Hest. J Weile Amt, meest i Egnen af Fredericia, skal han i sidstafvigte Aar oftere have været i Vandring med en Qvinde, kaldet Flensborg Maren, Blank-Maren og Frie Maren. Uærlig Slave Rasmus Larsen, blandt Almuen i flere Egne kjendt under Navnet Rasmus Skomager eller Rasmus Lollænder. Den 26 Juni 1827 bortløb han fra Citadellet Frederikshavn. Han er fød i Lolland, 38 Aar gammel, temmelig høi, bredskuldret, stærk af Legemsbygning, har blaae Øine, bruunt krøllet Haar og er meget koparret. Forinden Sagen kom i Gang, var han hyppig omkring paa Grevskabet. Frysenborg og i nogle af de Byer i Wiborg Amt, der ligge paa den vestre Side af Gudenaae. J Efteraaret skal han være seet i Byen Tvingstrup i Skanderborg eller Weile Amter. Med No. 5 har han meget streifet omkring. 5) Livsfangen Ole Qvist Knudsen undveeg fra Wiborg Tugt og Forbedringshuus den 20 Decbr. f. A. Han er født i Jylland, 30 Aar, 62 1/2 Tommer høi, har blaae Øine, sorte Haar, mørke Øienbryn, mørk Skjæg, er mager af Ansigt, har middelhøi Pande med et Ar over det venstre Øie, temmelig stor Næse, langagtig Overlæbe, middelstor Mund og Hage, middel af Skuldre og Been, rank af Væxt, har Huller til Ringe i Ørene og en Vorte paa den høire Hofte. Foruden Dansk taler han lidt Tydsk, samt har et rask Væsen. Johannes Peter, blev efter udstaaet Straf løsladt af Kjøbenhavns Fæstning den 6 Septbr. 1824. Han er født i Søndertranders i Jylland, er 38 Aar gammel, 65 Tommer høi, middel af Legemsbygning og Vext, smal af Skuldre, stærk af Been, har mørkblonde Haar, blaae Øine, magert og blegladent Ansigt, samt muligen et Ar eller Snit paa den ene Kinden Omløberske, navnlig Marie, vel bekjendt blandt Landstrygerne under Øgenavnene: den Søde - den Bløde den Line - den Fine. Hun skal være nogle og tredive Aar, taler godt for sig, er lille og føer, forøvrigt rask og ret kjøn af Udseende. efterlyses herved, med Anmodning til alle Forekommende at anholde dem, og derom meddele Stiftet Underretning, og udloves herved en Belønning af 50 Rbd. Sedler for enhver af de paa gjeldende Forbrydere, der paagribes og afleveres til vedkommende Retsbetjent i den Jurisdiktion, hvori Paagribelsen finder Sted, Odense i Fyens Stiftamtmandskab den 17 April 1850. Cederfeld de Simonsen.